b'\n_START_ARTICLE_\nOleumas\n_START_SECTION_\nFormul\xc4\x97\n_START_PARAGRAPH_\nOleum\xc4\x85 galima apib\xc5\xabdinti tokia formule \xe2\x80\x93 xSO\xe2\x82\x83.H\xe2\x82\x82O, kurioje x yra bendras SO\xe2\x82\x83 moli\xc5\xb3 kiekis. x reik\xc5\xa1m\xc4\x97 gali \xc4\xafvairiai varijuoti, tod\xc4\x97l oleumai gali b\xc5\xabti skirtingi. Oleumus taip pat galima apib\xc5\xabdinti tokia formule: H\xe2\x82\x82SO\xe2\x82\x84.xSO\xe2\x82\x83. \xc5\xa0ioje formul\xc4\x97je x yra sieros trioksido moli\xc5\xb3 skai\xc4\x8dius. Oleumas da\xc5\xbeniausiai yra apra\xc5\xa1omas SO\xe2\x82\x83 kiekiu molekul\xc4\x97je._NEWLINE_Kai x lygu 2 turime pirosieros r\xc5\xabg\xc5\xa1ties molekul\xc4\x99 H\xe2\x82\x82S\xe2\x82\x82O\xe2\x82\x87, dar vadinam\xc4\x85 disieros r\xc5\xabg\xc5\xa1timi. Gryna pirosieros r\xc5\xabg\xc5\xa1tis kambario temperat\xc5\xabroje yra kieta med\xc5\xbeiaga, besilydanti 36 \xc2\xb0C. Pirosieros r\xc5\xabg\xc5\xa1tis yra retai naudojama tiek laboratorijose, tiek chemijos pramon\xc4\x97je.\n_START_SECTION_\nSavyb\xc4\x97s\n_START_PARAGRAPH_\nOleumas yra svarbus tarpinis cheminis junginys gaminant sieros r\xc5\xabg\xc5\xa1t\xc4\xaf. SO\xe2\x82\x83 gana lengvai tirpsta vandenyje suformuodamas sieros r\xc5\xabg\xc5\xa1ties sluoksn\xc4\xaf, kur\xc4\xaf yra lengva atskirti. Dedant SO\xe2\x82\x83 \xc4\xaf koncentruot\xc4\x85 sieros r\xc5\xabg\xc5\xa1t\xc4\xaf jis tirpsta joje sudarymas oleum\xc4\x85, kur\xc4\xaf atskiedus vandeniu gaunamas papildomas koncentruotos sieros r\xc5\xabg\xc5\xa1ties kiekis._NEWLINE_Oleumas yra kieta med\xc5\xbeiaga kambario temperat\xc5\xabroje, tod\xc4\x97l palaikant toki\xc4\x85 temperat\xc5\xabr\xc4\x85 galima j\xc4\xaf transportuoti didel\xc4\x97se gele\xc5\xbeinkelio cisternose. Norint oleum\xc4\x85 paversti skys\xc4\x8diu jis yra kaitinamas garais. \xc5\xa0is procesas yra atliekamas grie\xc5\xbetai laikantis saugos reikalavim\xc5\xb3, nes perkaitinus oleum\xc4\x85 gali susidaryti didelio sl\xc4\x97gio sieros r\xc5\xabg\xc5\xa1ties dujos, kuri\xc5\xb3 perteklius gali nutek\xc4\x97ti ir u\xc5\xbeter\xc5\xa1ti teritorij\xc4\x85._NEWLINE_Kaip ir koncentruota sieros r\xc5\xabg\xc5\xa1tis, oleumas yra puikus vandens at\xc4\x97miklis, taip pat korozij\xc4\x85 sukeliantis reagentas.'